**A Magyar Vakok és Gyengénlátók Országos Szövetségének elnöksége 2022-ben, az MVGYOSZ elnöke és a Vakvezetőkutya-kiképző Központ vezetője, valamint a programfelelőse felterjesztése alapján, Hegedűs Gábor Károlynak, az MVGYOSZ Vakvezetőkutya-kiképző Központ gyémánt Rithnovszky-díjas kölyöknevelőjének, önkéntes nevelőmunkájáért Louis Braille emlékérmet adományoz**

**Hegedűs Gábor** 2012 óta önkéntes nevelőmunkájával segíti az MVGYOSZ Vakvezetőkutya-kiképző Központ munkáját. Maga is kutyás ember, hiszen mindig is voltak kutyái. Elkötelezettje lett Központunknak, munkájával tiszteletét fejezi ki látássérült embertársai felé. Szeretne minél több látássérült személyt támogatni abban, hogy egy hűséges négylábú segítőtárssal tudják megoldani a biztonságos közlekedésüket. Emellett szerető társa is találhatnak a kutyák személyében. Gábor mindezt megtapasztalta saját kutyáival.

Hegedűs Gábor az évek alatt elsajátította a speciális kölyöknevelés alapjait. Abban is segíti munkánkat, hogy tapasztalatait a "technikásabb" kölykök nevelésében is kamatoztatja.

A cél érdekében lemondott arról is, hogy megtartsa az általa nevelt, vakvezető munkára nem alkalmas kutyusokat, akik a szívéhez nőttek, így az erőforrásait újabb és újabb kölykök nevelésére fordíthatja.

Neveltjei:

2012: Gracie;

2013: Zümi;

2013: Csipke, Amy;

2014: Greg;

2015: Noel;

2016: Sophie; Alíz; Ribizli;

2017: Zoé;

2018: Rea;

2019: Rowan; Kökény;

2020: Szása

2021: James